钦定古今图书集成/历象汇编/庶征典/第176卷 > 《管窥辑要》 > 元
## 钦定古今图书集成/历象汇编/庶征典/第176卷 > 《管窥辑要》 > 元

### 顺帝至元五年蛟出

按《元史顺帝本纪》不载　按《五行志》，“至元五年六月
庚戌，汀州长汀县山蛟出，大雨骤至，平地涌水深三
丈馀，漂没民居八百馀家，坏田二百馀顷。”

### 至正十七年龙𩰚按元史顺帝本纪至正十七年温州路乐清江中龙起飓风作有火光如球 按五行志十七年六月癸

酉，温州有龙𩰚于乐清江中，飓风大作，所至有光如
球者万馀。八月癸丑，祥符县西北有青白二龙见，若
相𩰚之势，良久而散。
至正二十三年，江中有物登岸，蛇首四足。

按《元史顺帝本纪》。不载　按《五行志》。二十三年正月
甲辰。“广西贵州。江中有物登岸。蛇首四足而青色。长
四尺许。军民聚观而杀之。”

至正二十四年，黄龙见。

按《元史顺帝本纪》：“二十四年六月，保德州黄龙见井
中。”

至正二十七年，龙见。

按《元史顺帝本纪》，二十七年六月“丁巳，皇太子寝殿
后新甃井中有龙出。光焰烁人。宫人震慑仆地。”又长
庆寺有龙缠绕槐树飞去，树皮皆剥。　按《五行志》，二
十七年六月“丁巳，皇太子寝殿新甃井成。有龙自井
而出。光焰烁人。宫人震慑仆地。”又“宫墙外长庆寺所掌成宗斡耳朵内大槐树。有龙缠绕其上。良久飞去。
树”皮皆剥。七月，益都《临胊县》有龙见于龙山，巨石重
千斤。浮空而起。